open-index/open-wikipedia-markdown huggingface dataset:
אליהו גוז'נסקי

**אליהו** (**אַליוֹשָה**) **גוֹזַ'נסקי** (ביידיש: **גאָזשאַנסקי**; 1 באוגוסט 1914 – 21 בדצמבר 1948) היה ממנהיגי המפלגה הקומוניסטית בארץ ישראל.

## קורות חייו
אליהו גוז'נסקי נולד כבן יחיד לפרידה ויצחק גוז'נסקי בסנקט פטרבורג. ב-1917 עברה המשפחה להורדנה, שם הצטרף לתנועת השומר הצעיר. בגיל 16 עלה לארץ ישראל והצטרף לקיבוץ גליל ים. אחר כך התקבל לבית הספר מקוה ישראל ושם הצטרף לתנועת ברית הנוער הקומוניסטי הישראלי, כרבים מחברי התנועה שהגיעו מהתנועות הכחולות.

ב-1933 נשא לאישה את אסתר (לבית אנקורי). ב-1936 חזר לפולין על מנת ללמוד בבית הספר למודדים מוסמכים בהורדנה, שם הצטרף לתנועה המקבילה הפולנית. באחת מפעולות התנועה, שפעלה במחתרת, נאסר ונדון לשמונה שנות מאסר, אך השתמש בנתינותו הארצישראלית ושב לארץ ישראל ב-1938. בארץ ישראל עבד במקצועו כמודד עבור הצבא הבריטי וכפועל בפרדסים. חזר לפעול במסגרת המפלגה הקומוניסטית של פלשתינה, שפעלה כמחתרת לכל דבר. הוא נבחר כחבר ועד הסניף בתל אביב ואחרי הריגתו של מזכיר הסניף בידי הבולשת הבריטית ביולי 1941 הפך לאחראי על פעילות האיגוד. מאחר שהתנועה הוגדרה על ידי הבולשת כמחתרת נעצר ב-1941 ונכלא לזמן-מה.

עם שחרורו מהכלא החל לעבוד במלטשת היהלומים "כוכב". עד מהרה נהפך למנהיג שביתות בענף, וכשיצאה המפלגה מן המחתרת נבחר לנציגהּ במועצת פועלי תל אביב. על אף שהפך להיות חלק מהממסד הפועלי, השלטונות הבריטים מחד וההגנה מאידך המשיכו לעקוב אחר פעילותו הפוליטית.

כמנהיגים פוליטיים אחרים בתקופה נהג גוז'נסקי לכתוב מאמרים, שירים וכיוצא בזה. חלק ממאמריו פורסמו בקול העם, ביטאונה של מפלגתו. מיד עם קום המדינה היה בין המארגנים של ועידת האיחוד בקולנוע מאי בחיפה, שבה התמזגו המפלגה הקומוניסטית של פלשתינה (פק"פ) והליגה לשחרור לאומי לתנועה אחת, היא המפלגה הקומוניסטית הישראלית (מק"י). חודשיים לאחר מכן יצא לפולין על מנת לייצג את המפלגה המאוחדת בוועידת האיחוד של שתי מפלגות הפועלים, הסוציאליסטית והקומוניסטית, בשובו נהרג בתאונת מטוס ביוון. נקבר בבית העלמין נחלת יצחק. השאיר אחריו אישה ובן – יורם, לימים בעלה של חברת הכנסת תמר גוז'נסקי.

## כתביו
* **גראָדנע**, [תל אביב: חמו"ל, 1945]. 
** **גרודנה**; הקדמה: מאיר וילנר; תרגום מאידיש: ברזילי נוף, תל אביב: המפלגה הקומוניסטית הישראלית, תשל"ח.
* **מעמד הפועלים במערכה**, תל אביב: הוועד המרכזי של המפלגה הקומוניסטית, תש"ו.

לאחר מותו:
* **דער מענטש האָט געזיגט: א כראָניק פון א שטאָט**, ורשה; תל אביב: יידיש בוך, 1949.  (רומן)
** **האדם ניצח: כרוניקה של עיר**; תרגם מאידיש: מאיר פרוש, בת ים: תמר ויורם גוז'נסקי, 2011.
* **במערכות המעמד והעם: קובץ מאמרים ונאומים**, תל אביב: הוועד המרכזי של המפלגה הקומוניסטית הישראלית, 1959.
* תמר גוז'נסקי (עורכת), **קום התנערה!: אליהו (אליושה) גוז'נסקי – כתביו ועליו**, חיפה: פרדס, תשס"ט 2009.

## קישורים חיצוניים
* הספר קום התנערה!: אליהו (אליושה) גוז'נסקי – כתביו ועליו (2009), באתר של תמר גוז'נסקי
* ארכיון אליהו גוז'נסקי, באתר ארכיון האינטרנט המרקסיסטי
* 
* * 
* 
* 

## הערות שוליים

קטגוריה:אנשי העלייה הרביעית
קטגוריה:פעילי המפלגה הקומוניסטית של פלשתינה
קטגוריה:קומוניסטים ישראלים
קטגוריה:סגל קול העם
קטגוריה:גרודנו: אישים
קטגוריה:בוגרי בית הספר החקלאי מקוה ישראל
קטגוריה:ישראלים שנהרגו בתאונות אוויריות
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1914
קטגוריה:ישראלים שנפטרו ב-1948
קטגוריה:בוגרי בנק"י
המוזיאון הלאומי לארכאולוגיה (מדריד)

**המוזיאון הלאומי לארכאולוגיה** (ספרדית: **Museo Nacional Arqueológico** או **MAN**) הוא מוזיאון לאומי ארכאולוגי השוכן במבנה מהמאה ה-19 שתוכנן על ידי האדריכל פרנסיסקו אלארקון (Francisco Jareño y Alarcón). המוזיאון נוסד בשנת 1867 על ידי צו מלכותי של איזבלה השנייה, מטרת המוזיאון הייתה לאחסן את האוספים של מלכי ספרד בתחומים: נומיסמטיקה, ארכאולוגיה, אתנוגרפיה ופריטי אמנות דקורטיביים. המוזיאון וממוקם ליד פלאסה דה קולון והוא חולק את המבנה עם הספרייה הלאומית של ספרד.

המוזיאון עבר למבנה הנוכחי בשנת 1895. המבנה בסגנון אדריכלי נאו-קלאסי נבנה בין השנים 1866–1892. בשנת 1968 עבר המבנה שיפוץ ושטח המוזיאון הורחב משמעותית. המוזיאון נסגר לקהל ביולי 2011 ופתיחתו מחדש מתוכננת לסוף שנת 2013 או תחילת שנת 2014.

המוזיאון כולל מוצגי אמנות מהתקופות ההפרהיסטוריות ועד המאה ה-19, בעיקר מחצי האי האיברי. בין המוצגים המפורסמים במוזיאון נמצאים מספר פסלים עתיקים, קופסת אחסון עשויה שנהב, חשבוניית כרטיסים של נייפייר, חלק מאוצר גוורסאר (Treasure of Guarrazar) ואוסף פסיפסים רומיים, ממצאים קלטים, אטרוסקים וממצרים העתיקה. בנוסף, כולל המוזיאון בתא תת-קרקעי העתקי ציורים מתקרת מערת אלטאמירה.

## מאוספי המוזיאון
המוזיאון מכיל אוספים רבים של פסלים ביניהם
*פסל גודאה המתפלל - פסל של גודאה, שליט העיר השומרית לגש
*פסל הגברת מבאזה  - הפסל נמצא בשנת 1971 בעיר באזה בגרנדה בספרד. הפסל מתוארך למאה ה-4 לפנה"ס
* תכשיטי אוצר גוורסאר - 26 כתרים וצלבים מזהב, שניתנו לכנסייה הקתולית על ידי מלך הויזיגותים במאה השביעית בהיספניה.
*פסל הגברת מאיביזה -  פסל מהמאה השלישית שנמצא באי איביזה
*מומיות וארונות קבורה מצריים
*המוזוליאום של פוסו מורו  - המוזוליאום נמצא בשנת 1970 בחפירות אכאולוגיות במחוז אלבסטה בדרום ספרד. הוא מתוארך לסוף המאה ה-6 לפנה"ס
*פסל הגבירה מאלש  פסל מהמאה ה-4 שהתגלה במקרה ב-1897 בעיר אלש בדרום מזרח ספרד.
* הסרקופג של קונסטנזה דה קסטיליה  - מהמאה ה-15, הייתה נכדתו של פדרו הראשון, מלך קסטיליה ואם מנזר סנטו דומינגו אל ריאל במדריד
* פסלה של ליוויה דרוסילה יושבת - אשתו של הקיסר הרומי אוגוסטוס

### גלריה

קובץ:Sumerio orante (M.A.N. Madrid Inv.2001-110-1) 01.jpg|פסלו של גודאה מתפלל
קובץ:Dama de Baza ampliada.jpg|הגברת מבאזה
קובץ:CoronaRecesvinto01.JPG|אחד הכתרים מזהב מאוסף אוצר גוורסאר
קובץ:Dama de Ibiza (M.A.N. Madrid) 01.jpg|פסל הגברת מאיביזה
קובץ:Monumento de Pozo Moro (M.A.N. Inv.1999-76-A) 01.jpg|המוזוליאום של פוסו מורו
קובץ:Dama de Elche. Museo arqueologico.jpg|פסל הגבירה מאלש

קובץ:Livia Drusila - Paestum (M.A.N. Madrid) 01.jpg|פסלה של ליוויה דרוסילה
קובץ:Sarcófago de Doña Constanza de Castilla (M.A.N. 50242) 01.jpg|הסרקופג של קונסטנזה דה קסטיליה


## קישורים חיצוניים

* 

* אתר המוזיאון

ארכאולוגיה
מדריד
אשור-דן השלישי

**אַשּׁוּר-דָּן השלישי** היה מלך אשור בתקופת האימפריה האשורית החדשה הוא מלך בין השנים 773-755 לפנה"ס.

אשור-דן היה בנו של המלך אדד-ניררי השלישי, הוא מלך לאחר אחיו שלמנאסר הרביעי. מעט מאוד ידוע על תקופת מלכותו. שלטונו הוגבל על ידי השפעתם החזקה של נכבדים חשובים ובמיוחד מפקד הצבא האשורי  הסריס שמשי-אילו . שלטונה של אשור נחלש מאז מותו של אבי סבו שלמנאסר השלישי ותקופת שלטונו המשיכה מגמה זו.

על פי הקאנון האפונימי של אשור בשנת 765 לפנה"ס פגעה מגפה באשור, ובשנים שלאחר המגפה המלך לא היה יכול לצאת למסעות מלחמה. (הנוהג האשורי היה שהמלך מוביל אחת לשנה מסע מלחמה). בשנת 763 לפנה"ס פרץ כנגדו מרד שנמשך 4 שנים עד שנת 759 לפנה"ס כשמגפה נוספת פגעה באשור.

יורשו של אשור-דן היה אחיו אשור-ניררי החמישי.

בשנת מלכותו התשיעית של אשור-דן, אירע ליקוי חמה אשר לפי חישוב אסטרונומי-מתמטי אירע בשנת 763 לפנה"ס. ליקוי חמה זה אפשר את תיארוכה של כל רשימת הלימו האשורית בין השנים 893 לפנה"ס – 666 לפנה"ס, ובכך תרם לקביעת הכרונולוגיה של המזרח הקרוב העתיק.

## לקריאה נוספת

* 


קטגוריה:מלכי האימפריה האשורית החדשה
קטגוריה:אישים שחיו במאה ה-8 לפנה"ס
אדניום נפוח

**אדניום נפוח** (שם מדעי: *Adenium obesum*, נקרא גם "**אדונית המדבר**" ו"**ורד המדבר**") הוא פרח בסוג אדניום ממשפחת ההרדופיים.

## מאפיינים
האדניום הוא פרח מדברי. מקורו במדבריות של המזרח התיכון, חצי האי ערב ומזרח אפריקה. בשל מקורו המדברי, האדניום לא זקוק להשקיה רבה. הוא עמיד בפני חום אך רגיש לקור. בארץ ישראל הוא פורח בקיץ, ממאי עד אוקטובר.
שורשו של האדניום הנפוח הוא בצורת בקבוק, מה שמסייע באגירה יעילה של המים המעטים שהצמח קולט במדבר.
האדניום הוא שיח יחסית גדול. גובהו יכול להגיע עד ל-150 ס"מ, ורוחבו נע בין 50 ל-80 ס"מ.
גזע האדניום הוא בשרני ועבה. פריחתו כוללת פרחים גדולים בצבעי ורוד, ארגמן ולבן, שצורתם היא של בסיס כצינורית עם אבקנים צהובים הנפתח לפרח צלחתי בעל 5 עלי כותרת.

## לנוי
מחוץ למדבר, האדניום נפוץ כצמח נוי. מומלץ לגדלו בעציץ, כיוון שבחורף רצוי להעבירו למקום מוגן מגשם ולחות.

## גלריה

File:Adenium-obesum-Flower2.jpg
File:Adenium obesum (3).jpg
Adenium-wiki-Zachi-Evenor-001a.jpg
Adenium-obesum-001.jpg


## קישורים חיצוניים

* מידע ותמונות באתר שתיל
* מידע ממשתלת גצלר

## הערות שוליים

קטגוריה:צמחים שתוארו ב-1819
קטגוריה:טקסונים שתוארו בידי יוזף אאוגוסט שולטס
קטגוריה:הרדופיים
קטגוריה:צמחי נוי
קטגוריה:סוקולנטים
ניסן כהן-מלמד

**ניסן כהן-מלמד** (23 במרץ 1906 – 18 באוגוסט 1983) היה מלחין, מורה, חזן ואתנומוזיקולוג ישראלי. חיבר שירים רבים ונחשב לאחד מהמלחינים המזרחיים הראשונים.

## ביוגרפיה

כהן-מלמד נולד בעיר שיראז באיראן. הוא עלה לישראל עם משפחתו בשנת 1908 והתגורר בירושלים. בתחילה למד בתלמוד תורה, אולם מאוחר יותר עבר לבית הספר העירוני לבנים והחל גם ללמוד במחלקה לציור של בצלאל. הוא המשיך את לימודיו בסמינר בירושלים ובשעורי חזנות אצל שלמה רוזובסקי בקונסרבטוריון ירושלים. הוא למד גם בבית הספר התיכוני למסחר בת לאביב וקיבל תעודת הוראה.

כהן-מלמד עבד בהוראת חזנות ומקצועות היהדות והיה גם חזן בבתי ספר שונים בירושלים. הוא נחשב לבקיא בנוסחאות השונות של טעמי המקרא הספרדיים והמזרחיים ובחזנות. ידיעותיו במוזיקה קלאסית סייעו לו להעלות על הכתב נעימות של פזמונים ושירים עממיים מזרחיים, פרקי חזנות ספרדיים וכן את טעמי-המקרא. הוא חבר למעלה ממאה נעימות לשירי-עם ארץ-ישראליים ושירי ילדים וכחמשים מנגינות לפרקי-חזנות. בשנים 1939–1946 היה מזכיר אקו"ם. בין שיריו הנודעים: "חנוכייה לי יש", "נרות שבת" ועוד רבים.

ארכיונו נמצא בספרייה הלאומית.

בנו הוא המוזיקאי עוזי מלמד.

## לקריאה נוספת
* ניסן כהן-מלמד, "רננים", חלק א', חלק ב',בעריכת שלמה קפלן, הוצאת מרכז לתרבות ולחינוך 1972, מהדורה הספרייה למוזיקה ע"ש נסימוב מס' 217
* ניסן כהן-מלמד, "ניסן כהן מלמד - אוטוביוגרפיה". תצליל ט\ד, 1969.
* ניסן כהן מלמד, "פרקי חזנות ופיוטים בנוסח יהודי ספרד הירושלמיים", IMI Records, תל אביב 1980 .
* ניסן כהן מלמד, "War of the Maccabeans against the Greeks", הסתדרות הציונית העולמית המחלקה לחינוך ולתרבות בגולה, 1961
* ספיבק יוסף, "ניסן כהן מלמד- כי הבשילו אשכולות רוקדים".
* עקיבא צימרמן, "לדמותם של ר' נסים קורקידי וניסן כהן מלמד, ממעצבי דמותה של החזנות הספרדית בתל אביב", רננות המכון למוזיקה יהודית, תשנ"ו

## קישורים חיצוניים
* 
* 
* 
* יחזקאל בראון, [עיונים במלוס הספרדי-ירושלמי, מפי ניסן כהן מלמד](http://www.ybz.org.il/_Uploads/dbsAttachedFiles/Article_19.7(1).pdf), פעמים
* 

## הערות שוליים

קטגוריה:ישראלים ילידי איראן
קטגוריה:אנשי העלייה השנייה
קטגוריה:חזנים ישראלים
קטגוריה:מלחינים ישראלים
קטגוריה:מורים למוזיקה בישראל
קטגוריה:אתנומוזיקולוגים
קטגוריה:סגל האקדמיה למוסיקה ולמחול בירושלים
קטגוריה:זמרים ישראלים
קטגוריה:פזמונאים ישראלים
קטגוריה:חינוך באמצעות מוזיקה
קטגוריה:משפחת מלמד-כהן
קטגוריה:יהודים הקבורים בהר המנוחות
קטגוריה:ישראלים שנולדו ב-1906
קטגוריה:ישראלים שנפטרו ב-1983
פונט דה פייר

200px|ממוזער|פונט דה פייר
**פונט דה פייר** (בצרפתית: **Pont de pierre**; מילולית: "גשר האבן") הוא גשר בעיר בורדו שבצרפת, החוצה את נהר הגארון.
## היסטוריה
הגשר תוכנן בתקופת הקיסרות הראשונה, בהוראתו של נפוליאון בונפרטה, אך הקמתו החלה רק בתקופת הרסטורציה, בשנת 1819. הבנייה לוותה בקשיים, בשל הזרימה העזה בנהר, והבנאים נעזרו בפעמון צלילה כדי לבצע עבודות לייצוב העמודים בקרקעית הנהר. ב-1822 נחנך הגשר, ועד הקמתו של גשר סן-ז'אן ב-1965, היה הגשר היחיד בעיר שחצה את הנהר. מאז 2003 עובר על הגשר קו A של הרכבת הקלה של בורדו.

הגשר כולל 17 קשתות, כמספר האותיות בשמו של נפוליאון (Napoléon Bonaparte).

## קישורים חיצוניים

קטגוריה:צרפת: גשרים
קטגוריה:בורדו: מבנים
אפאצ'י (ראפר)

**אנתוני פיקס** (באנגלית: **Anthony Peaks**; 26 בדצמבר 1964 - 22 בינואר 2010), ידוע גם בשם הבמה **אפאצ'י** (**Apache**), היה ראפר אמריקאי.

בסוף שנות ה-80 אפאצ'י הצטרף ללהקת ההיפ הופ, Flavor Unit. הוא התארח בשירים של הראפרים טופאק שאקור, פאט ג'ו וNaughty By Nature.
אפאצ'י חתם בלייבל טומי בוי רקורדס והוציא לאור ב-1992 את אלבומו הראשון, Apache Ain't Shit, שהגיע למקום 66 במצעד בילבורד 200 ולמקום ה15 במצעד מצעד אלבומי ה-R&B/היפ-הופ. הסינגל "Gangsta Bitch" מהאלבום הגיע למקום ה67 במצעד בילבורד הוט 100 ולמקום ה11 במצעד Hot Rap Singles. אפאצ'י הוציא לאור גם את הסינגל "Do Fa Self" ב-1993.

ב-22 בינואר 2010 אפאצ'י נפטר מסיבות שלא פורסמו http://www.mtv.com/news/articles/1630352/rapper-apache-dies.jhtml.

## דיסקוגרפיה
### אלבומים

### סינגלים
*1992: "Gangsta Bitch"
*1993: "Do Fa Self"

## קישורים חיצוניים

קטגוריה:אמנים אמריקאים הידועים בשם במה
קטגוריה:ראפרים אמריקאים
קטגוריה:אמריקאים שנולדו ב-1964
קטגוריה:אמריקאים שנפטרו ב-2010
קובי כהן

**יעקב (קובי) כהן** (נולד ב-1960) הוא ניצב בדימוס במשטרת ישראל, כיהן כמפקד מחוז ש"י.

## קורות חייו
כהן שירת במשטרה כסייר במרחב ירקון, כמפקד תחנת באר שבע, כיהן כראש מחלקת מבצעים באגף המבצעים בתקופת יישום תוכנית ההתנתקות, בתחילת 2007 מונה למפקד מרחב שומרון. ביולי 2007 קודם לדרגת תת-ניצב ומונה למפקד מרחב שרון, בספטמבר 2009 מונה לסגן מפקד מחוז הדרום, בעקבות מינויו של יוחנן דנינו למפכ"ל שימש כמפקד בפועל של המחוז למשך מספר חודשים.

בתפקידו הבא שירת כסגן מפקד מחוז ש"י, לאחר מינויו של עמוס יעקב למפקד משמר הגבול כיהן כמפקד המחוז בפועל ובמאי 2013 קודם לדרגת ניצב וקיבל מינוי קבע כמפקד המחוז.

בינואר 2015 נחקר במח"ש במהלך פרשת הניצבים, בחשד לקשר פסול עם פקודה שלו וקבלת החלטות בעניינה תוך ניגוד עניינים. בעקבות זאת הודיע על פרישתו מתפקידו ותיק החקירה שלו נסגר.

## קישורים חיצוניים
* קובי כהן באתר משטרת ישראל (ארכיון)

## הערות שוליים

קטגוריה:ניצבי משטרת ישראל
קטגוריה:מפקדי מחוז ש"י במשטרת ישראל
קטגוריה:ישראלים שנולדו ב-1960
בייבי איינשטיין

**בייבי איינשטיין** היא סדרת מוצרי מולטימדיה לימודית לתינוקות, הנמכרת היטב ברחבי העולם. רוב הסדרה נועדה לחשוף תינוקות למוזיקה קלאסית והצילומים בתקליטורים מתמקדים בעיקר בצעצועים לפעוטות. התקליטורים דובבו לשפות שונות ורבות. אחד התקליטורים מלמד שפות ואחרים, שלא מתמקדים במוזיקה קלאסית, מתמקדים בטבע או באמנות. בנוסף, קלטות אלו מתאפיינות בשימוש נרחב בבובות כפפה, שרובן יוצרו על ידי חברת Legends & Lore.

יוצרי הסדרה, ג'ולי קלארק ובעלה ביל קלארק, החלו את דרכם כחברה פרטית ב-1996. החברה נמכרה בהמשך לאולפני וולט דיסני. בראשית דרכה פורמט הסדרה היה קלטות VHS. יוצרי הסדרה הבטיחו כי השימוש במוצרים אלו יקדם את התפתחות התינוקות ויאפשר שיפור במנת המשכל.

בשנת 2009, אולפני וולט דיסני הציעו החזר כספי בסך 16$ להורים שרכשו את מוצרי 'בייבי איינשטיין', מכיוון שלא הוכח כי שימוש בערכות אלה שיפר את היכולת הקוגניטיבית של תינוקות שנחשפו אליהן.

במקביל מחקרים שונים מצאו קשר בין חשיפה ממושכת לטלוויזיה בגיל צעיר והתפתחות הפרעת קשב ברמות משתנות.

בישראל, מוצרי בייבי איינשטיין משווקים על ידי חברת "בייבי סמארט" היושבת בניר צבי.

בערכה בנוסף לדי.וי.די של 26 תקליטורים, כוללת הסדרה דיסקי שמע, ספרים ובובות כפפה.

בשנת 2005 שודרה סדרה בשם חבורת איינשטיין שזכתה להצלחה רבה.

בשנת 2026 עלתה לישראל סדרה עם הדמויות בשם "מגלים בחווה" והיא שודרה בערוץ לולי
[ממוזער|283x283 פיקסלים|תינוק משחק עם [מרצדת|מובייל של החברה]]

## בייבי איינשטיין DVD
* פעוטון השפות - מלמדת שפות
* בייבי מוצארט - הושק ב-1998 וזכה להצלחה כבירה
* בייבי באך - הושק ב-1998
* בייבי שייקספיר - הושק ב-2000
* בייבי ואן גוך - הושק ב-2000, מתמקדת בצבעים וביצירות המופת של האמן וינסנט ואן גוך
* בייבי סנטה
* בייבי דוליטל - חיות הבית והסביבה
* בייבי דוליטל - חיות הבר
* בייבי ניוטון - מתמקד בעולמן של הצורות
* בייבי בטהובן 
* בייבי נפטון - מתמקד בעולמן של חיות המים
* בייבי גלילאו - מתמקד בעולמם של השמיים
* פעוטון המספרים - מלמדת לספור מ-1 עד 5
* בייבי מקדונלד - חיות החווה
* בייבי דה וינצ'י - מתמקד בעולמם של אברי גוף האדם
* בייבי נוח - מתמקד בעולמן של בעלי החיים בטבע
* בייבי מונה - מתמקד בעונות השנה
* בייבי וורדסוורת
* בדרכים
* הכר את התזמורת
* המקומות הראשונים שלי
* הצעדים הראשונים שלי
* הסימנים הראשונים שלי
* מגלים את הצורות
* זמן לישון
* הצלילים הראשונים שלי
* מגלים בחווה - הסדרה בערוץ לולי

## קישורים חיצוניים
* 

* אתר הבית של החברה

## הערות שוליים

קטגוריה:חינוך לגיל הרך
קטגוריה:מוזיקה לילדים
דרור פרידמן

**דרור פרידמן** הוא קצין מילואים בדרגת תת-אלוף בצה"ל. כיהן כסגן-מפקד מפקדת העומק, כמפקד שייטת 13, כראש מספן המטה של חיל הים, כראש מספן הים, כמפקד בסיס אשדוד וכמפל"ג לוחמים שייטת 13.

## ביוגרפיה
פרידמן נולד וגדל בקיבוץ בארות יצחק. ב-1988 התגייס לצה"ל ושירת כלוחם וקצין בשייטת 13. הוא עבר קורס חובלים ופיקד על ספינת טילים. בשנת 2000 מונה למפקד פלגת הלוחמים בשייטת 13, אותה הוביל בלחימה במהלך האינתיפאדה השנייה, בין היתר במבצע תיבת נוח (הפשיטה על אוניית הנשק קארין איי) ובמבצע זמן תגובה. במבצע חומת מגן השתתפו כוחות הפלגה בפיקודו בקרב בג'נין.

בפברואר 2007 הועלה לדרגת אל"ם ומונה למפקד שייטת 13. בתקופת פיקודו השתלטה השייטת, במבצע ארבעת המינים, על אוניית הנשק "פרנקופ" (Francop), שהובילה נשק, תחמושת ואמצעי לחימה מאיראן לארגון חזבאללה. במהלך מבצע עופרת יצוקה פנה למפקד פיקוד הדרום וביקש לשלב את לוחמי השייטת בלחימה, מה שהביא להשתתפות היחידה במספר מבצעים ברצועת עזה. עם סיום כהונתו באפריל 2010 זכתה השייטת בשני ציונים לשבח מטעם הרמטכ"ל על רצף מבצעים מורכבים באזור ובמחוצה לו.

לאחר לימודים במכללה לביטחון לאומי מונה פרידמן ב-2011 למפקד בסיס אשדוד ושימש בתפקיד עד 2014. במסגרת תפקידו כמפקד הבסיס נרשמה לו הערה פיקודית ביולי 2012, לאחר תאונת דרכים שבה נהרגו שניים מקציני הבסיס. בשנת 2014 הועלה לדרגת תא"ל ומונה לראש מספן הים. הוא שימש בתפקיד עד שנת 2016. ביוני 2016 מונה לראש מספן המטה.

פרידמן נשוי לאיילת, אלמנתו של סא"ל , מפקד פלגת הלוחמים של השייטת, שנהרג באסון השייטת. הוא אב לשתי בנות ובן חורג מנישואיה הראשונים של אשתו.

## קישורים חיצוניים

* 
* 
*

## הערות שוליים

קטגוריה:מפקדי שייטת 13
קטגוריה:מפקדי בסיס אשדוד
קטגוריה:ראשי מספן הים
קטגוריה:ראשי מספן המטה
קטגוריה:בוגרי המכללה לביטחון לאומי
קטגוריה:תתי-אלופים בחיל הים
קטגוריה:בארות יצחק: אישים
קטגוריה:ישראלים שנולדו במאה ה-20
מעמול

**מַעְמוּל** (בערבית : **معمول**, שפירושו "עשוי") הן עוגיות מבצק פריך הממולאות בתמרים, אגוזים, פיסטוקים, שקדים או תאנים. הן פופולריות בעיקר במטבח הלבנטיני, במדינות המפרץ ובצפון אפריקה. הן עשויות להיות בצורת כדורים או כיפות שטוחות. חלקן מעוטרות ביד, במצבט ייעודי או באמצעות תבניות עץ או סיליקון שבעזרתן לוחצים את בצק המעמול וכך נוצרת דוגמה מחורצת. לעיתים במקום כדורים מרדדים את בצק המעמול לעלה דק, מורחים אותו במילוי ומגלגלים לרולדה, מסמנים חריצים וחותכים את המעמול ליחידות בודדות לאחר אפייתו.
ממוזער|עוגיות מעמול עם מילוי תמרים ואגוזים
על אף שנוהגים להכינן בכל ימות השנה, הן משמשות בעיקר בחגים דתיים. מוסלמים נוהגים לאכול אותן בלילה במהלך חודש הרמדאן וגם בחגים הגדולים עיד אל פיטר וחג הקורבן, נוצרים דוברי ערבית אוכלים אותן בימים לפני התענית, בחג הפסחא ובחג ההתגלות כשהן ספוגות בשמן, ובקהילות יהודיות הן נאכלות בחג הפורים כשהן ממולאות בתמרים ואגוזים, וכן בראש השנה ובחנוכה.

הגרסה היהודית נבדלת מהגרסאות האחרות בכך שהבצק עשוי רק מקמח לבן ואין בו סולת. קיימות גרסאות בהן הכדורים מגולגלים לעוגיות מוארכות, ובחלק מהמתכונים נוהגים להוסיף לבצק מי ורדים או מי זהר.

## ראו גם
* מקרוד
* קליצ'ה

## קישורים חיצוניים

* Sarah Melamed, Ma’amouls-A Cross Cultural Cookie, September 23, 2010
* Maamoul: A sweet celebration for Christians and Muslims - מאתר ה-BBC

קטגוריה:עוגיות
קטגוריה:המטבח הערבי: קינוחים
קטגוריה:המטבח היהודי: קינוחים
קטגוריה:מאכלי פורים
קטגוריה:מאפים ישראליים
קטגוריה:קינוחים ממולאים
סרט זומבים

[ממוזער|ה[מתאבק טור ג'ונסון בסרט תוכנית 9 מהחלל החיצון]]
**סרט זומבים** (באנגלית: **Zombie film**) הוא סרט קולנוע מתת-ז'אנר האימה, אשר מתמקד בדרך כלל באיום על המשך קיומה של האנושות מצד זומבים, הנבדלים מרוחות רפאים, שדים, מומיות או ערפד אמיתיים.

בקולנוע, זומבים הם יצורים אשר בדרך כלל מוצגים כגופות הקמות לתחייה או כבני אדם חסרי-דעת, אך בשני המקרים - הם קניבלים אוכלי-אדם. בעוד שסרטי זומבים בדרך כלל משתייכים לז'אנר האימה, חלקם חוצים את הגבול לז'אנרים אחרים, כמו קומדיה, מדע בדיוני, מתח, או רומנטיקה. עם השנים התבססו תתי-ז'אנר מובהקים, כגון "קומדיית-זומבים".

"הזומבי הלבן" של ויקטור הלפרין עלה לאקרנים בשנת 1932, ונחשב לעיתים קרובות להיות סרט הזומבים הראשון. עם זאת, יש הטוענים כי סצנות ה"סהרוריות" שבסרט האקספרסיוניסטי הגרמני "הקבינט של ד"ר קליגרי" משנת 1919 הן דוגמה מוקדמת יותר, הכוללת שימוש בדמות במצב הדומה לזה שמוצג על ידי זומבים. סרט הקולנוע "פרנקנשטיין" כולל גופה שהוחייתה מחדש. 

## קישורים חיצוניים

## הערות שוליים

*
זומבים
הלן דנמור

**הלן דנמור** (באנגלית: **Helen Dunmore**; 12 בדצמבר 1952 – 5 ביוני 2017) הייתה סופרת ספרות ילדים, נוער ומבוגרים ומשוררת אנגליה.

## תולדות חיים
הלן דנמור נולדה ביורקשייר, בת שנייה בין ארבעה אחים. אביה בא ממשפחה מרובת ילדים והיה הבכור מתוך 12 הילדים. דנמור מזהה עובדה זו כבעלת השפעה רבה על חייה. במשפחות כאלה, היא אומרת, אתה שומע סיפורים רבים ולומד לדעת בשלב מוקדם מאוד שלסיפורים משמעות שונה אצל אנשים שונים, וכל אחד מעצב לעצמו את המסופר לו מנקודות מבט שונה.

דנמור סיימה את החוג לאנגלית באוניברסיטת יורק, ועם סיום לימודיה נסעה לפינלנד למשך שנתיים ועסקה שם בהוראת אנגלית.
בשנות ה-80 ותחילת שנות ה-90 של המאה העשרים לימדה שירה וכתיבה יוצרת במסגרת קרן ארוון (Arvon Foundation). כמו כן השתתפה בפעולות החברה לשירה. בנוסף העבירה הלן דנמור סדנאות וקורסים בבתי חולים, בתי סוהר ובתי ספר. כמו כן העבירה קורסים באוניברסיטת בריסטול, אוניברסיטת גלמורגן ובקולג' הפתוח לאמנויות (OCA). כמה מספרי הילדים שלה מופיעים ברשימות קריאת החובה בבתי הספר באנגליה. דנמור התגוררה בבריסטול עם בעלה פרנק, עורך דין במקצועו, ושני ילדיהם, פטריק וטס.

הסופרים שמהם הושפעה דנמור הם צ'ארלס דיקנס, שרלוט ברונטה וד. ה. לורנס, שעל חייו בקרונוול במלחמת העולם הראשונה כתבה את הספר Zennor in Darkness.

ב-5 ביוני 2017 מתה דנמור בגיל 64. חודשים ספורים לפני מותה סיפרה דנמור כי היא חולה בסרטן.

זמן קצר לאחר מותה הוענק לה "פרס קוסטה" עבור ספר שירה (באותה שנה גייל האנימן קיבלה פרס קוסטה עבור ספרה הראשון).

## יצירותיה

### יצירות שתורגמו לעברית
* הבגידה, תרגמה מאנגלית: ניצה פלד, הוצאת פן-ידיעות אחרונות, 2011, 395 עמ'
* המצור על לנינגרד, בהוצאת יבנה. תרגמה מאנגלית: דפנה לוי

## פרסים
* 2017 פרס קוסטה לשירה וספר השנה, עבור ספר השירה "Inside the Wave"
* 2011 פרס אורוול, עבור הספר "הבגידה"
* 2011 פרס חבר העמים (Commonwealth Writers Prize) עבור הספר "הבגידה"
* 2010 מקום ראשון בתחרות השירה הלאומית (אנגליה) עבור השיר "The Malarkey"
* 2006 פרס Nestlé Smarties בקטגוריית ילדים 9–11 עבור "The Tide Knot"
* 2002 מועמדות לפרס אורנג' על הספר "המצור על לנינגרד"
* 2001 מועמדות לפרס COSTA (לשעבר פרס WHITBREAD) עבור הספר "המצור על לנינגרד"
* 1996 פרס אורנג' עבור הספר "A Spell of Winter"
* Signal Poetry 1995 עבור השיר "Secrets"
* 1994 פרס McKitterick Prize עבור הספר "Zennor in Darkness"
* 1987 פרס Alice Hunt Bartlett עבור השיר "The Sea Skater"

## קישורים חיצוניים

* 

* The Betrayal, By Helen Dunmore
* 

## הערות שוליים

קטגוריה:משוררים אנגלים
קטגוריה:זוכות פרס לסיפורת מאת נשים
קטגוריה:זוכי פרסים לספרות
קטגוריה:חברות האגודה המלכותית לספרות
קטגוריה:סופרות אנגליות
קטגוריה:משוררות אנגליות
קטגוריה:סופרים אנגלים
קטגוריה:חברי האגודה המלכותית לספרות
קטגוריה:נשים זוכות פרסים: שירה
קטגוריה:סופרות ילדים ונוער בריטיות
קטגוריה:סופרי ילדים ונוער בריטים
קטגוריה:בריטיות שנולדו ב-1952
קטגוריה:בריטים שנולדו ב-1952
קטגוריה:בריטיות שנפטרו ב-2017
קטגוריה:בריטים שנפטרו ב-2017
ברנקו איליץ'

**ברנקו איליץ**' (בסלובנית: **Branko Ilič**; נולד ב-6 בפברואר 1983) הוא כדורגלן עבר סלובני ששיחק בעמדת הבלם.

## קריירה
איליץ' גדל במחלקת הנוער של אולימפיה ליובליאנה, וערך את הבכורה שלו בקבוצה הבוגרת בעונת  נגד קופר. באותה עונה זכה עם הקבוצה בגביע. איליץ' שוחרר מאולימפיה ליובליאנה בינואר 2005 בשל בעיות כספיות במועדון, ועזב לדומז'אלה, שם שיחק במשך שנתיים.

בינואר 2007 הושאל איליץ' לריאל בטיס והפך לסלובני הראשון שמשחק בליגה הספרדית. ההופעה הרשמית הראשונה שלו הייתה במשחק הדרבי נגד היריבה העירונית סביליה במסגרת רבע גמר גביע המלך הספרדי. ב-4 בינואר 2007 הוא שיחק לראשונה במסגרת הליגה הספרדית נגד אתלטיק בילבאו, ובישל שער בניצחון 1-2. לאחר חצי עונה במועדון, במהלכה שותף ב-13 משחקים, נרכש איליץ' על ידי ריאל בטיס תמורת 1.5 מיליון אירו. בעונת  שותף ב-18 משחקי ליגה, אך בעונת  לא קיבל הרבה הזדמנויות ושיחק רק בשלושה משחקים.

ב-6 בספטמבר 2009 הושאל איליץ' למועדון הכדורגל מוסקבה מליגת העל הרוסית. כשחזר לבטיס בינואר 2010, שוחרר איליץ' וחתם מיד בלוקומוטיב מוסקבה. בעונת  שיחק באנורתוסיס פמגוסטה מליגת העל הקפריסאית, תחת הדרכתו של רוני לוי.

ב-6 ביוני 2013 הגיע איליץ' לישראל, יחד עם חברו מאנורתוסיס, הבלם ההולנדי יורגן קולין, וחתם על חוזה לשנתיים בקבוצת הפועל תל אביב. ב-18 ביולי ערך את הופעת הבכורה שלו בקבוצה, כשפתח בהרכב בניצחון 1-4 על ברואה בבולגריה, במסגרת מוקדמות הליגה האירופית. ב-9 בדצמבר כבש בדקה ה-89 את שער הניצחון (1-2) מול מועדון ספורט אשדוד במסגרת המחזור ה-12 של ליגת העל, שהיה לשערו היחיד בהפועל תל אביב.

ב-10 ביולי 2014 חתם איליץ' בקבוצת פרטיזן בלגרד מליגת העל הסרבית. בעונתו הראשונה בקבוצה זכה עמה באליפות וכבש ארבעה שערי ליגה ב-27 הופעות.

ב-6 ביולי 2015 חתם איליץ' בקבוצת אסטנה מליגת העל הקזחית. ב-6 בינואר 2016 חתם בקבוצת אוראווה רד דיימונדס מליגת העל היפנית. בפברואר 2017 חזר לסלובניה וחתם באולימפיה ליובליאנה. ב-15 בינואר 2019 חתם בויילה בולדקלאב הדנית.

### נבחרת סלובניה
איליץ' ערך את הבכורה שלו במדי נבחרת סלובניה ב-18 באוגוסט 2004, במשחק ידידות נגד נבחרת סרביה. איליץ' זומן לסגל נבחרתו למונדיאל 2010 בדרום אפריקה, אך לא זכה לשחק במהלך הטורניר. ב-27 במרץ 2015 הבקיע את שער הבכורה שלו בנבחרת, בניצחון 0-6 נגד  במסגרת מוקדמות יורו 2016.

## תארים
;אולימפיה ליובליאנה
*הגביע הסלובני: 2002/2003

;פרטיזן בלגרד
*אליפות סרביה: 2014/2015

## קישורים חיצוניים

* ברנקו איליץ' באתר נבחרת סלובניה
* 
* 

## הערות שוליים

קטגוריה:כדורגלנים סלובנים
קטגוריה:בלמי כדורגל סלובנים
קטגוריה:מגני כדורגל סלובנים
קטגוריה:ליובליאנה: כדורגלנים
קטגוריה:כדורגלני אולימפיה ליובליאנה
קטגוריה:כדורגלני דומז'אלה
קטגוריה:כדורגלני ריאל בטיס
קטגוריה:כדורגלני מועדון הכדורגל מוסקבה
קטגוריה:כדורגלני לוקומוטיב מוסקבה
קטגוריה:כדורגלני אנורתוסיס פמגוסטה
קטגוריה:כדורגלני הפועל תל אביב
קטגוריה:כדורגלני פרטיזן בלגרד
קטגוריה:כדורגלני אסטנה
קטגוריה:כדורגלני אוראווה רד דיימונדס
קטגוריה:כדורגלני ויילה בולקלוב
קטגוריה:כדורגלני נבחרת סלובניה
קטגוריה:כדורגלנים זרים בישראל
קטגוריה:ספורטאים סלובנים בספרד
קטגוריה:ספורטאים סלובנים ברוסיה
קטגוריה:ספורטאים סלובנים בקפריסין
קטגוריה:ספורטאים סלובנים בישראל
קטגוריה:ספורטאים זרים בסרביה
קטגוריה:ספורטאים זרים בקזחסטן
קטגוריה:ספורטאים זרים ביפן
קטגוריה:ספורטאים זרים בדנמרק
קטגוריה:כדורגלני מונדיאל 2010
קטגוריה:סלובנים שנולדו ב-1983
ממרח ליפטאואר

**ליפטאואר** (**Liptauer**) הוא ממרח גבינה שמקורו באזור ליפטאו (Liptov) שבסלובקיה והוא נפוץ בכל רחבי האימפריה האוסטרו-הונגרית לשעבר, קרי אוסטריה, הונגריה, פולין וסלובקיה ואומץ גם על ידי המטבח היהודי המרכז אירופי. הממרח נאכל על פרוסת לחם ובאוסטריה הוא מוגש באופן מסורתי יחד עם יין הביכורים Heuriger.

הממרח עשוי גבינה לבנה מסוג ברינזה, גבינת צאן הנפוצה בארצות מזרח אירופה. לגבינה בעלת מרקם פירורים נוספת כמות זהה של חמאה. שני המרכיבים העיקריים נבחשים עד יצירת מרקם קרמי. לאחר מכן מוספים זרעוני קימל (כרוויה תרבותית), פפריקה חריפה, פלפל שחור ובצל מגורר. וריאציות נוספות כוללות גם צלף, אנשובי, חרדל ו/או קוביות מלפפון חמוץ.

## ראו גם
* מטבל

## קישורים חיצוניים

* על ממרח ליפטאואר, באתר לשכת התיירות האוסטרית (באנגלית)

קטגוריה:המטבח האוסטרי
קטגוריה:המטבח ההונגרי
קטגוריה:המטבח הפולני
קטגוריה:סלובקיה: תרבות
קטגוריה:המטבח היהודי
ליפטאואר
קטגוריה:מאכלי גבינה
קטגוריה:מאכלים חריפים
אשור-ניררי החמישי

**אשור-ניררי החמישי** היה מלך אשור בתקופת האימפריה האשורית החדשה הוא מלך בין השנים 745-755 לפנה"ס.

אשור-ניררי היה בנו של המלך אדד-ניררי השלישי, הוא מלך לאחר אחיו אשור-דן השלישי. מעט מאוד ידוע על תקופת מלכותו. שלטונו הוגבל על ידי השפעתם החזקה של נכבדים חשובים ובמיוחד מפקד הצבא האשורי שמשי-אילו. שלטונה של אשור נחלש מאז מותו של אבי סבו שלמנאסר השלישי ותקופת שלטונו המשיכה מגמה זו.

על פי הקאנון האפונימי של אשור, המלך אולץ במשך ארבע שנים להישאר בתחומה של אשור למרות שהנוהג האשורי היה שהמלך מוביל אחת לשנה מסע מלחמה. הישארותו בתחומה של המדינה מהווה אינדיקציה לחולשתו כמלך. בשנת שלטונו הרביעית או החמישית הוא יצא למסע מלחמה לנאמרי. בשנת 746 לפנה"ס פרץ כנגדו מרד, ובשנה שלאחר מכן הוא הודח על ידי תגלת-פלאסר השלישי. אין מידע לגבי מקורו של תגלת פלאסר למרות שבכתובת מתקופתו הוא הציג את עצמו כבנו של אדד-ניררי השלישי.

## לקריאה נוספת

* 


קטגוריה:מלכי האימפריה האשורית החדשה
קטגוריה:אישים שחיו במאה ה-8 לפנה"ס
דגל העיר ניו יורק

200px|ממוזער|שמאל|הגדלה של חותם העיר (מוצג במסגרת הדגל בצבע כחול)
**דגל העיר ניו יורק** (באנגלית: **Flag of New York City**) הוא דגל הנושא פסים אנכיים של הצבעים כחול, לבן וכתום, ומוטען במרכזו של הפס האמצעי בחותם העירוני של ניו יורק בצבע כחול.

מקור צבעי הדגל הוא **דגל הנסיך** - דגלה של הרפובליקה ההולנדית, אשר היה בשימוש בשנת 1625, שבה הוקמה העיר ניו אמסטרדם (לימים ניו יורק) על האי מנהטן.

חותם העיר מכיל את הרכיבים הסמליים הבאים:
***[[עיטם לבן-ראש]]** - סמלה של ארצות הברית
***[[עמים ילידים ביבשת אמריקה|יליד אמריקאי]]** - מסמל את תושביו המקוריים של האזור
***[[ספן|ימאי]]** - מסמל את המתיישבים הקולוניאליים של האזור
***[[בונה (בעל חיים)|בונה]]** - מסמל את חברת הודו המערבית ההולנדית, החברה הראשונה בניו אמסטרדם. בונה הוא גם בעל החיים הרשמי של מדינת ניו יורק
***[[טחנת רוח]]** - מסמלת את ההיסטוריה ההולנדית של העיר ואת התעשייה של טחינת קמח שהתקיימה בה
***[[חבית|חביות]] קמח** - לסימול תעשיית הקמח
***1625** - שנת ייסוד העיר.

עיצובו הנוכחי של הדגל נקבע ב-30 בדצמבר 1977. אז הוכנסה בו השנה 1625 (במקום 1664, השנה שבה השתלטה אנגליה על העיר) והוכלל בו הפסוק הלטיני "Sigillum Civitatis Novi Eboraci" ("חותם העיר ניו יורק") (תוספת זו היא אופציונלית, כלומר שניתן להשתמש בדגל גם בלעדיה). לעיתים רחוקות מונף הדגל ללא סמל החותם במרכזו.

לראש עיריית ניו יורק דגל משלו, המבוסס על דגל העיר בתוספת קשת של חמישה כוכבים מחומשים כחולים מעל החותם. אלו מסמלים את חמשת רובעי העיר.

הדגל מונף דרך קבע על גבי בית העירייה של ניו יורק ועל גבי הבניינים האחרים שלה. הוא מונף לעיתים קרובות גם על גבי מבני ציבור, בפארקים ואף בעסקים פרטיים ובבתי מגורים בעיר.

## קישורים חיצוניים

*דגל העיר ניו יורק, באתר עיריית ניו יורק
*

ניו יורק
קטגוריה:ניו יורק
ניו יורק
ניו יורק
העיר ניו יורק
חווידע

**חווידע טבע** היא רשת ישראלית של מרכזי חינוך למַדָּע, אינטראקטיביים וחווייתיים.

## הארגון ופעולותיו
חווידע טבע הוא פרי שיתוף פעולה של ארגון החונכות פר"ח, זוכה פרס ישראל על תרומתו לחברה ולמדינה, וחברת טבע תעשיות פרמצבטיות בע"מ. השם "חווידע" נוצר מצירוף המלים חוויה וידע. לארגון מספר מרכזים במקומות שונים בארץ.

מטרתם העיקרית של המרכזים היא ליצור סביבת למידה בלתי פורמלית, המשלבת שעשוע וחוויה עם למידה וחקירה כדי לקרב את הילדים אל עולם המדע. במרכזים מעודדים את המבקרים לגעת, להפעיל ולשחק עם המוצגים ובדרך זו לחקור באופן פעיל תופעות מדעיות המוכרות לילדים מחיי היומיום כגון חשמל סטטי, אור וצל, אשליות אופטיות, ממה עשויים הדברים (למשל ממה עשויה משחת שיניים). בנוסף מספקים המרכזים ידע בתחומי מדע שונים: אופטיקה, תקשורת, חשמל ואלקטרוניקה, מכניקה, אנרגיה וכימיה. הלימוד נעשה באמצעות משחקי חשיבה ותערוכות מתחלפות, סיורים מודרכים, ניסויים במעבדות וסדנאות לימוד ויצירה, וכן מגוון רחב של מוצגים, משחקים ומתקנים פשוטים לתפעול הממחישים את התופעות המדעיות. הפעילויות מותאמות לרמות שונות, ראשונית ומתקדמת.

פעילות החווידע כוללת ביקורים קבוצתיים של תלמידי בתי ספר, גנים, מועדוניות, קייטנות, מתנ"סים וכן ימי הולדת וסדנאות העשרה להורים ולילדים.

הרעיון להקמת המרכזים נולד בעקבות ניסיון של פר"ח בהפעלת חוגי מדע בבתי הספר. מרכזי חווידע מנוהלים על ידי צוות פר"ח והמדריכים הם סטודנטים חונכים מתחומי לימוד מדעיים שונים שהוכשרו במיוחד לפרויקט.

המנהלה הארצית של חווידע שוכנת במכון דוידסון לחינוך מדעי מכון ויצמן למדע רחובות. לרשת סניפים שונים בבת ים, ירוחם, קריית גת, רהט וכרמיאל.

## קישורים חיצוניים
* 
* חווידע טבע
* חווידע טבע – מרכזי מדע חווייתיים ברחבי הארץ

קטגוריה:ישראל: מוזיאונים למדע, טכנולוגיה וטבע
איתי

קטגוריה:שמות משפחה עבריים
קטגוריה:שמות פרטיים עבריים לגברים
פת לחם

**פת לחם** הוא סיפורו הראשון של יוסף חיים ברנר שיצא לאור בשנת 1900.

הסיפור מתאר דלות נוראה. ר' חיים פודוואלנר הוא הגיבור אשר גונב חצי ככר לחם מבית־המדרש בשביל ילדיו הנאנקים ברעב, בשביל אשתו החולה שאין ידו משגת לקנות לה תרופה. מצפונו מייסר אותו ולא מרפה, אך כאשר הוא מגיע לביתו ורואה את "חורבתו", נשכח ממנו כל עניין הלחם, שנופל לבוץ. 

המימד הסוציאלי הוא מרכזי בסיפור - ב"גדולתו" היה ר' חיים משרת במרתפי יין של הגביר, אך איבד את משרתו בגלל גזירותיה של הממשלה. "מי מילל כזה לפני שנים אחדות? אל לב מי יכול היה לבוא הרעיון, כי הוא יבוא למדרגה כזו? [...] 'יורד'… ומתהום הנשיה עלה מאליו זיכרון הימים הטובים...". 

הגנבה עצמה אינה מאיש עשיר, אלא מעני אחר בבית־המדרש. ר' חיים אינו בטלן המחזר אל הפתחים, אלא אדם עובד, שהמציאות הכלכלית בעיירה הכריעה אותו. "הוא נאלץ לבסוף להצטרך לבריות – והעובדה הזאת דיכאה את חייתו כלה". מעט חפציו של ר' חיים ממושכנים אצל ר' טרפן – "אתנפל לרגליו, אשק את עקביו!" כך שגם השלטון וגם האליטה היהודית מתנכלת לגיבור. בנוסף, גם בקהילה עצמה אין נחמה: "הרב הלא הוא פרא אדם, בפועל ממש... הגבאי נתון לעסקיו שלו... גביר ככל הגבירים... והעניים הלא הם עניים..."

## קישורים חיצוניים
* פת לחם, באתר פרויקט בן-יהודה

## הערות שוליים

קטגוריה:סיפורים קצרים
קטגוריה:יוסף חיים ברנר
פגיון אונות

[שמאל|ממוזער|250px|שמורה של פגיון אונות עם התקן לנדן שעיצב [הנס הולביין, 1536-38 בקירוב]]
[שמאל|ממוזער|250px|פגיוני אונות שהתגלו בטרופת האונייה [מרי רוז מן המאה ה-16. הלהבים החלידו והתפוררו לגמרי או כוסו בצמדה.]] 
**פִּגְיוֹן אֻנּוֹת**, או בשמו ההיסטורי (בתרגום לעברית) - **פגיון ביצים** (באנגלית: **bollock dagger**), הוא פגיון שלניצב שלו צורה ייחודית: לשמורה שתי בליטות סגלגלות הדומות למבושיו של גבר (באנגלית: bollocks). השמורה עשויה על פי רוב כיחידה אחת עם ידית העץ, והיא מחוזקת בחלקה העליון על ידי טבעת מתכת מעוצבת. סוג פגיון זה היה נפוץ בסקנדינביה, פלנדריה, אנגליה וסקוטלנד בין המאות ה-13 וה-18, ובמיוחד בתקופת בית טיודור. באנגליה השתמשו בו שודדי הגבולות (border reivers) כגיבוי לחנית ולחרב. מספר רב של פגיונות מסוג זה התגלו בטרופת האונייה "מרי רוז" מן המאה ה-16. אופן השימוש ב"פגיון הביצים" דמה לאופן השימוש בדירק הסקוטי.

היסטוריונים של כלי הנשק בתקופה הוויקטוריאנית החליפו את שמו ל"פגיון אונות" (kidney dagger), על שום הדמיון – לדעתם - לאונות של כליות, וזאת כדי להימנע מכל קונוטציה מינית.

במאות ה-16 וה-17 ייצרו באנגליה את ידית הפגיון משורשי עץ הנקרא באנגלית dudgeon, ובתקופה זו מכונה לעיתים הפגיון בשמות "דאג'ן", "פגיון דאג'ן" ו"פגיון בעל ניצב דאג'ן".

## מקורות
* Blair, C. (1962) *European and American Arms c. 1100-1800.* London, B.T. Batsford.

## קישורים חיצוניים

* Spotlight: The Ballock Dagger"" בתוך: myArmoury.com

## הערות שוליים
  

קטגוריה:פגיונות
EZ Way

250px|שמאל|סמליל הרשת
**EZ Way** היא רשת בתי ספר העורכת קורסי הכנה לבחינה הפסיכומטרית. בנוסף לקורסי הכנה לבחינה הפסיכומטרית הרשת מציעה גם קורסי הכנה למבחני אמי"ר ומימ"ד.

## היסטוריה וקורסים
בית ספר EZ Way הוקם בשנת 1998 ומוסד כחברה בשנת 2000 על ידי עו"ד אהוד צלטנר. כיום הרשת מקיימת קורסי הכנה לבחינות במכינות של 30 מכללות ואוניברסיטאות, ומפעילה למעלה מ-30 שלוחות בכל הארץ. בשנה נפתחים כ-100 קורסים, כ-40% מהם מיועדים לאוכלוסיות מיוחדות. בדומה לרשתות אחרות, רשת ה-EZ Way מפרסמת ספרים ועזרי לימוד לבחינות, אפליקציות לימודיות, תוכנות ועזרים ללמידה מקוונת לבחינה הפסיכומטרית. 

### קורסים ללקויי למידה
בתחילת שנות ה-2000, EZ Way החלה להציע קורסי פסיכומטרי לבעלי לקויות למידה; בתחילה עם המכינה הקדם אקדמית של המרכז האקדמי רופין והמכינה ללקויות למידה באוניברסיטת חיפה ובהמשך בשיתוף עם אגודת ניצן. מבחן פסיכומטרי ללקויי למידה הוא על פי רוב מבחן ממוחשב הכולל תוספת זמן והתייחסות ללקויות למידה והפרעות קשב. לפיכך נועד הקורס שמציעה החברה להיות מותאם ללקויי למידה. על פי נתוני EZ Way, כ-8,000 נבחנים לקויי למידה או בעלי הפרעות קשב, השתתפו בקורס זה מאז התחלתו. 

לצד הקורס, החלה החברה בקמפיין ציבורי שמטרתו להשוות את תנאיהם של נבחנים בעלי לקויות למידה לאלו של הנבחנים האחרים. במסגרת הקמפיין, נעשתה פנייה מטעם החברה לחברי הכנסת, שהובילה להצעת חוק הנגישות לפסיכומטרי של ח"כ אילן גילאון להשוואת מספר מועדי הבחינה הפסיכומטרית בתנאים מיוחדים, למספר המועדים בהם מתקיימת הבחינה הרגילה.

### קורסים למגזר החרדי
עמותת ידידי עתידים, מפעילת "תוכנית חלמי"ש" (חרדים לומדים מקצועות ישימים), פנתה בשנת 2006 אל EZ Way בבקשה ליצור תוכנית לימודים שתאפשר לבוגרי ישיבות לגשת לבחינה הפסיכומטרית. ההכנה לבחינה נועדה לצמצם את פערי הידע של הלומדים בה, שלא למדו לימודי ליבה, ולאפשר להם להשתלב במכינת הנדסה והייטק בטכניון, ומשם בשוק העבודה. ב-2008 השיגו בוגריו ציונים גבוהים מהממוצע הארצי, על אף שהגיעו לקורס בלי ידע באנגלית ועם ידע מועט במתמטיקה. מאז פתיחתו, למדו בקורס הייעודי למגזר החרדי למעלה מ-4,000 תלמידים.

### קורסים לנשים
במסגרת שיתוף פעולה בין צה"ל, פרויקט "עתידים" ופרויקט "צבר" לקידום נשים עתודאיות למקצועות ההייטק, EZ Way התבקשה לבנות קורס פסיכומטרי המותאם לנשים. קורס זה פותח על סמך בעיות נפוצות בהן נשים נתקלות יותר בלימודים לפסיכומטרי. קורס זה הראה כי הפער הממוצע בין גברים ונשים בפסיכומטרי, שעומד על כ-43 נקודות על פי נתוני המרכז הארצי לבחינות ולהערכה, מצטמצם כאשר נשים לומדות בקורס לנשים בלבד, המותאם להרגלי הלימוד שלהן.

## קישורים חיצוניים
* אתר רשת בתי הספר EZ WAY פסיכומטרי

## הערות שוליים

קטגוריה:רשתות בתי ספר פרטיים בישראל
קטגוריה:פסיכומטרי
מיכאל מיכאל

**מיכאל מיכאל** (6 באוקטובר 1918 – 19 במאי 1997) היה איש צבא ודיפלומט ישראלי.

## ביוגרפיה
מיכאל נולד באוקטובר 1918 בקרקוב שבפולין. אביו, ד"ר שמעון פלדבלום, היה פעיל ציוני וכיהן כיו"ר ההסתדרות הציונית בגליציה המערבית ובשלזיה. בשנת 1936 עלה לארץ ישראל. למד הנדסה בטכניון בחיפה ולאחר מכן למד משפטים בבית הספר הגבוה למשפט ולכלכלה בתל אביב. בשנת 1939 התגייס לארגון "ההגנה" והיה חבר בה עד לפירוקה בשנת 1948. בין היתר היה אחד המפקדים על מבצע פריצת מחנה עתלית ומפקד העיר חיפה. לאחר הקמת צה"ל שירת באגף כוח אדם כמפקד מחלקת אכ"א/1, מחלקת החיול והקליטה, כיהן כמפקד מחוז תל אביב ופיקד על מצעד צה"ל בחגיגות יום העצמאות ה'תשי"ד. ב-1954 מונה למושל צבאי באזור הגליל. מיכאל סיים את שרותו הצבאי בדרגת אלוף-משנה.

## קריירה דיפלומטית
בשנת 1956 הצטרף למשרד החוץ. בתחילת שירותו היה הנספח הצבאי בטורקיה וביוגוסלביה. בשנת 1959 מונה לקונסול הכללי במומביי (הנציג הישראלי הבכיר בהודו).

ב-1962, עם עצמאות אוגנדה, מונה מיכאל לשגריר ישראל הראשון במדינה בתקופתו העמיקו הקשרים בין המדינות. לאחר סיום תפקידו באוגנדה שב לישראל והיה למנהל מחלקת המחקר במשרד החוץ. בשנת 1969 נשלח מיכאל לכהן כממונה על נציגות ישראל בדרום אפריקה, בדרגת שגריר.
מספר שנים לאחר מכן, בשנת 1975 נתמנה לשגריר בפרו.
ב-1982 מונה לשגריר בזאיר, וב-1984 יצא לגמלאות.

נפטר במאי 1997, בגיל 78. נקבר בבית העלמין ירקון.

## קישורים חיצוניים

## הערות שוליים

קטגוריה:דיפלומטים ישראלים
קטגוריה:עובדי משרד החוץ
קטגוריה:שגרירי ישראל באוגנדה
קטגוריה:שגרירי ישראל בדרום אפריקה
קטגוריה:שגרירי ישראל בפרו
קטגוריה:שגרירי ישראל ברפובליקה הדמוקרטית של קונגו
קטגוריה:מושלים צבאיים ישראלים
קטגוריה:נספחים צבאיים ישראלים בטורקיה
קטגוריה:לוחמי ההגנה
קטגוריה:אנשי העלייה החמישית
קטגוריה:ישראלים ילידי פולין
קטגוריה:בוגרי הטכניון - מכון טכנולוגי לישראל
קטגוריה:בוגרי בית הספר הגבוה למשפט ולכלכלה
קטגוריה:אישים הקבורים בבית הקברות ירקון
קטגוריה:אלופי-משנה בצה"ל
קטגוריה:ישראלים שנולדו ב-1918
קטגוריה:ישראלים שנפטרו ב-1997
אטומס פור פיס

**אטומס פור פיס** (באנגלית: **Atoms For Peace**) היא סופרגרופ אמריקאית שנוסדה ב-2009. חברים בה סולן רדיוהד תום יורק, בסיסט רד הוט צ'ילי פפרז פלי, המפיק נייג'ל גודריץ', המתופף ג'ואי וורנקר, ונגן הפרקשן מאורו רפוסקו. ב-2013 הוציאה הלהקה לאור את אלבום הבכורה שלה, Amok.

## שם
עד פברואר 2010, ללהקה לא היה שם רשמי, והם נודעו כ"??????" או כ"Thom Yorke????". באתר הרשמי של פסטיבל קואצ'לה הלהקה הופיעה בפשטות כ"תום יורק". שמה של הלהקה הוכרז באתר של רדיוהד בידי תום יורק, לצד ההכרזה על סיבוב הופעות בארצות הברית ב-2010. ב-10 במרץ 2010 יורק צייץ בטוויטר - "החלטנו לקרוא לעצמנו אטומס פור פיס. מקווים שאתם אוהבים את השם... נדמה שזה ברור לחלוטין". באתר הלהקה, מתחת לשם שלהם, מופיע הציטוט "Nerth Nuclerek? Na Vynnav" בשפה הקורנית, אשר משמעותו "אנרגיה גרעינית? לא תודה". הציטוט לקוח מ"השמש המחייכת", סמל בינלאומי כנגד אנרגיה גרעינית שתורגם ל-49 שפות.

"אטומס פור פיס"  הוא גם שמו של נאום מפורסם שנשא נשיא ארצות הברית דווייט אייזנהאואר בעצרת הכללית של האומות המאוחדות, ב-1953.

## היסטוריה
חברי הלהקה הופיעו לראשונה בלוס אנג'לס ב-2 באוקטובר 2009, בהופעה בה הם ניגנו את אלבום הבכורה של תום יורק, The Eraser, במלואו, לצד מספר שירים חדשים והשיר Paperbag Writer של רדיוהד. לאחר מכן הופיעו פעמיים נוספות בלוס אנג'לס ב־4-5 באוקטובר של אותה שנה. הלהקה, אז נטולת שם, יצאה לסיבוב הופעות קצר בן 8 הופעות בערים גדולות בארה״ב, עם Flying Lotus כמופע פותח. באפריל 2010 הלהקה הופיעה בפסטיבל קואצ'לה בשם ״??????״.

ב-5 באפריל ביצעה הלהקה שיר שתואר בידי יורק כ״שיר השיתופי הרשמי הראשון של הלהקה״, השיר, Judge, Jury and Executioner, שבוצע לראשונה בהופעות הראשונות בלוס אנג'לס, חולק את שמו עם שיר של רדיוהד מהאלבום Hail To The Theif, ״Myxomatosis. (Judge, Jury, and Executioner.)״.

בעקבות ההופעה בפסטיבל קואצ'לה, הופיעה הלהקה בפסטיבל Fuji Rock 2010, ההופעה היחידה של הלהקה מחוץ לארה״ב עד אז. בפברואר 2013, הוכרז שאטומס פור פיס תופיע בעוד שני פסטיבלים מחוץ לארה״ב: פסטיבל מאלט! ופסטיבל פוהודה.

## השפעות
תום יורק ציין שחברי הלהקה התחברו סביב אהבה משותפת למוזיקת אפרוביט. בראיון הוא סיפר שאלבום הבכורה הוא ״תוצר של להיפגש, להשתכר ולהאזין ביחד לפלה קוטי״.

## חברי הלהקה
* תום יורק - סולן, גיטרות, פסנתר, קלידים, כלי הקשה
* פלי - גיטרה בס, מלודיקה, קלידים
* נייג'ל גודריץ' - קלידים, סינתיסייזרים, גיטרות, כלי הקשה, קולות רקע
* מרקו רפוסקו - כלי הקשה, מרימבה
* ג'ואי וורנקר - תופים

## דיסקוגרפיה
* Amok (2013)

## קישורים חיצוניים
* 

## הערות שוליים

קטגוריה:אמני XL Recordings
קטגוריה:סופרגרופ
קטגוריה:חמישיות מוזיקליות
קטגוריה:רדיוהד
קטגוריה:להקות שהוקמו בשנת 2009
ארז קריינר

**ארז קריינר** לשעבר מבכירי השב"כ אשר הקים את הרשות הממלכתית לאבטחת מידע ועמד בראשה.

## ביוגרפיה
עם גיוסו לצה"ל התנדב לשייטת 13, השלים את מסלול הלוחם ביחידה ולקח חלק במבצעיה. לאחר שחרורו קריינר החל את דרכו בשירות הביטחון הכללי כמאבטח באל על ושגרירויות. בשנת 2002 הקים קריינר את הרשות הממלכתית לאבטחת מידע כחטיבה בשב"כ ועמד בראשה. הרשות מוסמכת להנחות גופים בעלי מערכות מידע קריטיות. קריינר עמד בראש הרשות עד שנת 2012.

לאחר פרישתו הקים חברה לייעוץ בתחום הסייבר.
## לקריאה נוספת
* ארז קרינר, "**'סייקו**", ספרי ניב, 2024

## הערות שוליים

קטגוריה:אנשי השב"כ
קטגוריה:עובדי אל על
קטגוריה:לוחמי שייטת 13
וילם ואן אאלסט

ממוזער|250px|שמאל|"דומם עם פרחים", מעשה ידי ואן אאלסט משנת 1665.
ממוזער|250px|שמאל|"דומם עם בשר ציד", משנת 1664.
**וילם ואן אאלסט** (בהולנדית: **Willem van Aelst **; 16 במאי 1627 – 1683) היה צייר הולנדי אשר התמחה בציורי טבע דומם, בעיקר בשילוב פרחים ובשר ציד.

## קורות חיים
ואן אאלסט נולד בדלפט והיה בנו של שופט. ואן אאלסט למד ציור מדודו, הצייר אוורט ואן אאלסט וב-9 בנובמבר 1643 נרשם כצייר-אמן בגילדת לוקס הקדוש בדלפט.

בין השנים 1645–1649 התגורר בצרפת ובשנת 1649 עבר לפירנצה בה עבד עבור פרדיננדו השני דה מדיצ'י, דוכס טוסקנה, כשהוא נודע בשם "גיליימו ד'אולנדה" (*Guillielmo d'Olanda*) - ויליאם מהולנד. באותה עת עבדו לצידו גם ההולנדים מתיאס ויתוס ואוטו מרסאוס ואן שריק, אשר השפיעו על סגנונו של ואן אאלסט.

בשנת 1656 שב ואן אאלסט להולנד, ועבר להתגורר באמסטרדם. בשל הצלחתו הוא התגורר על גדת תעלת פרינסנחראכט.

ואן אאלסט נפטר באמסטרדם בשנת 1683 לערך (או זמן קצר לאחר שנה זו).

## קישורים חיצוניים

* קורות חיים
* קורות חיים וגלריה מיצירותיו

קטגוריה:ציירים הולנדים
קטגוריה:ציירי תור הזהב של הולנד
קטגוריה:פרחים בתרבות
קטגוריה:הולנדים שנולדו במאה ה-17
קטגוריה:ילידי 1627
קטגוריה:נפטרים ב-1683
אוורט ואן אאלסט

שמאל|ממוזער|250px|טבע דומם, מעשה ידי אוורט ואן אאלסט.
**אוורט ואן אאלסט** (בהולנדית: **Evert van Aelst**; 1602 – 19 בפברואר 1657) היה צייר הולנדי שהתמחה בציורי טבע דומם.

## קורות חיים
ואן אאלסט נולד בדלפט שבהולנד. ציוריו הושפעו מציורי פיטר קלאס. ואן אאלסט שהה ארבע שנים בצרפת ושבע שנים באיטליה, בה שהה בחצרו של דוכס טוסקנה. עם שובו להולנד התגורר בדלפט, ולימד ציור. בין תלמידיו נמנו אחיינו, הצייר וילם ואן אאלסט וכן עמנואל דה ויט ויאקוב דניס.

## קישורים חיצוניים

* קורות חיים 

קטגוריה:ציירים הולנדים
קטגוריה:ציירי תור הזהב של הולנד
קטגוריה:פרחים בתרבות
קטגוריה:דלפט: אישים
קטגוריה:הולנדים שנולדו במאה ה-17
קטגוריה:ילידי 1602
קטגוריה:הולנדים שנפטרו ב-1657
הוז'וביצה

**הוֹז'וֹביצֶה** (בצ'כית: **Hořovice**, בגרמנית: **Horschowitz**, הורשוביץ, מיושן: Horowitz - **הורוביץ**) היא עיירה במחוז בוהמיה המרכזית שבמערב צ'כיה.

העיירה שוכנת במערב בוהמיה המרכזית, ומהווה את המרכז הכלכלי והמנהלי של האזור. העיירה נוסדה במאה ה-12 וגרים בה 6,835 תושבים (נכון לשנת 2013).

בני משפחות הורוביץ ובהם המהנדס הידוע נחשון הורביץ נקראים על שם העיירה, בה הייתה קהילה יהודית גדולה בימי הביניים, ובעיקר לאחר גזירות קנ"א שבעקבותיהן נדד ר' יוסף הלוי, מראשי המשפחה, לצ'כיה.

## קישורים חיצוניים

* 
* אתר העיירה

קטגוריה:צ'כיה: ערים
קטגוריה:קהילות יהודיות בצ'כיה
הרכבת גיבסון

**הרכבת גיבסון** היא שיטה להרכבת מקטעי DNA, המאפשרת חיבור של מספר מקטעי DNA בתגובה איזותרמית אחת.
השיטה פותחה בשנת 2009 על ידי דניאל גיבסון, בעת שעבד במכון ג'יי. קרייג ונטר (JCVI).

## השיטה
הרכבת גיבסון מיועדת לחיבור מספר מקטעי DNA, בהתבסס על זהות רצפית. לצורך כך נעשה שימוש במקטעי DNA החופפים ביניהם בכ-20-40 זוגות בסיסים. אל מקטעי ה-DNA מוסיפים תערובת של שלושה אנזימים בתוך תמסית בופר מתאימה, ומדגירים בטמפרטורה של 50°C למשך שעה.

בבסיס השיטה עומדת פעילותם של שלושה אנזימים:
* אקסונוקלאז T5
* DNA פולימראז עמיד בחום (דוגמת פולימראז Phusion)
* Taq DNA ליגאז

פעילות האקסונוקלאז מביאה לפירוק של גדיל DNA יחיד מכיוון קצה '5. בעקבות זאת, מקטעי DNA חופפים נצמדים זה לזה (עוברים היברידיזציה). כעת פעילות הפולימראז משלימה את הפער הקיים במולקולת התוצר באמצעות הוספת נוקלאוטידים. לבסוף, פעילות הליגאז מביאה לחיבור של מקטעי DNA סמוכים, ומתקבלת מולקולת DNA מאוחה ורצופה.

ניתן לבצע טרנספורמציה של התוצר לחיידקי E. coli ולהפיק מהם את מקטעי ה-DNA.

## קישורים חיצוניים
מדריך להרכבת גיבסון, אונ' קיימברידג' (אנגלית)

*
קטגוריה:ביולוגיה: שיטות ומכשור
סטיבן אמל

**סטיבן אדם אמל** (באנגלית: **Stephen Adam Amell**; נולד ב-8 במאי 1981) הוא שחקן קולנוע וטלוויזיה קנדי ומתאבק מקצועי, המוכר בעיקר בזכות גילום דמותו של אוליבר קווין בסדרת גיבורי-העל "החץ" ברשת The CW.

## ביוגרפיה
אמל נולד בטורונטו, אונטריו, קנדה, בנם של סנדרה אן בולט ותומאס ג'יי אמל. הוא בן דודו של השחקן רובי אמל. לאחר סיום לימודי התיכון, למד מכללת סנט אנדרו, מכללה פרטית-עצמאית לבנים בלבד בעיר אורורה שבאונטריו.

## קריירה
### משחק
[ממוזער|175px|אמל בספטמבר 2014, בצילומי הסדרה "[החץ"]]
בשנת 2004 אמל הופיע לראשונה בטלוויזיה, בעונה הרביעית של סדרת הטלוויזיה "הכי גאים שיש". בשנת 2005, גילם את אדם בעונה הראשונה של סדרת הטלוויזיה "Dante's Cove" והוא הוחלף בעונה השנייה על ידי ג'ון פלמינג. בנוסף, הוא התארח בסדרות "אנשים יפים" ו"נעדרים".
ב-2007 אמל זכה בפרס ג'מיני על תפקיד האורח בסדרת הטלוויזיה הקנדית "ReGenesis" והיה מועמד באותה השנה לפרס ג'מיני בקטגוריית צוות השחקנים הטוב ביותר על הופעתו בדרמה הטלוויזיונית "Rent-a-Goalie".
בשנת 2010, הוא הופיע בתפקידי משנה במספר סדרות טלוויזיה ביניהן: "בלו מאונטיין סטייט" ו"".
בשנת 2011, הופיע בעונה השנייה של הסדרה "יומני הערפד" בתפקיד אדם הזאב "בראדי", והתארח בסדרות: "CSI", "מצויד" ו"90210".

בינואר 2012 לוהק לתפקיד הראשי בסדרת הטלוויזיה "החץ" מטעם רשת The CW, עיבוד טלוויזיוני של דמות הקומיקס החץ הירוק מבית DC קומיקס. תפקיד שהעניק לו הכרה רבה והוא הופיע בתפקיד זה גם בפרק הבכורה של הסדרה "הפלאש", המתבססת על דמותו של הפלאש, בארי אלן.

ב-2015 לוהק אמל לגלם את דמותו של קייסי ג'ונס בסרט ההמשך לעיבוד הקולנועי המצליח של קבוצת גיבורי העל הבדיונית "צבי הנינג'ה", סרט ההמשך "צבי הנינג'ה: יוצאים מהצללים" הסרט עלה לאקרנים ב-3 ביוני 2016.

בשנת 2019 כיכב לצד בן דודו רובי אמל בסרט הפעולה-מדע בדיוני הקנדי "קוד 8", אשר מבוסס על סרט קצר באותו משנת 2016, בו גם כיכבו השניים.

בשנת 2021 החל לככב בסדרת הדרמה "Heels" בתור ג'ק ספייד, הבעלים של מופע היאבקות מקצועית שבו הוא גם משתתף כמתאבק.

### היאבקות מקצועית
#### WWE
ב-23 באוגוסט 2015, אמל התמודד בקרב זוגות באירוע סאמרסלאם, ובו ניצח עם נוויל את קינג בארט ואת סטארדאסט.

#### All In
ב-1 בספטמבר 2018, אמל התחרה בקרב היחידים הראשון שלו באירוע All In, ובו נוצח על ידי המתאבק כריסטופר דניאלס.

#### All Elite Wrestling
ב-29 בפברואר 2020, הופיע אמל באירוע Revolution של ארגון ההיאבקות All Elite Wrestling (AEW), כשליווה את קודי רודס לקרב שלו מול MJF.

## חיים אישיים
ב-8 בדצמבר 2007 נישא לדוגמנית קרוליין לורנס. בשנת 2010 השניים התגרשו.

ב-25 בדצמבר 2012 נישא לדוגמנית והשחקנית האמריקאית קסנדרה ג'ין בטקס פרטי באיים הקריביים, וטקס ציבורי בניו אורלינס במאי 2013. לזוג נולדה בת באוקטובר 2013 ובן שנולד בחודש מאי 2022.

## פילמוגרפיה
##### קולנוע

### טלוויזיה

## קישורים חיצוניים

* סטיבן אמל, באינסטגרם
* סטיבן אמל, בפייסבוק
* 

## הערות שוליים

קטגוריה:שחקני קולנוע וטלוויזיה קנדים
קטגוריה:מתאבקים מקצוענים קנדים
קטגוריה:זוכי פרס בחירת הנוער
קטגוריה:נדבנים
קטגוריה:קנדים שנולדו ב-1981
אבן אל-בוואב

[שמאל|ממוזער|250px|[קוראן מאויר מעשה ידי אבן אל-בַּוואבּ, מוצג כיום בספריית צ'סטר ביטי.]]
**אבּן אל-בַּוַואבּ** (בערבית: **ابن البواب**), הוא כינויו של אבו אל-חסן עלי בן הלאל (בערבית: **أبو الحسن علي بن هلال**) (מת בשנת 1022 לערך), היה קליגרף פרסי מתקופת השושלת הבויהית בפרס אשר נודע באיורי הקוראן שלו.

אבן אל-בַּוואבּ פיתח את סוג הכתב הנקרא אל-ח'ט אל-מנסוב, כתיבה קליגרפית אִסלאמית שנודעה בדיוקה וביחסי הפרופורציה המושלמים שלה.

## ביוגרפיה
אבן אל-בַּוואבּ נולד למשפחה ענייה. אביו היה ככל הנראה שוער (זו משמעות שם משפחתו). הוא למד משפט מוסלמי, ומסופר עליו כי ידע את כל הקוראן בעל פה.

את אמנות הקליגרפיה למד מתלמידיו של אבן מוקלה. אבן אל-בַּוואבּ יצר 64 העתקים של הקוראן בכתב ידו, ואחד מעותקים אלה מצוי כיום במסגד לאללי שבאיסטנבול (כתב היד הוענק למסגד במתנה על ידי הסולטאן סלים הראשון).

## ראו גם
* קליגרפיה פרסית

## קישורים חיצוניים

* 

קטגוריה:איראן: תרבות
קטגוריה:איראנים
קטגוריה:קליגרפים
קטגוריה:ילידי 961
קטגוריה:נפטרים ב-1022
ורן טרויר

**ורן ג'יי טרויר** (באנגלית: **Verne Jay Troyer**; 1 בינואר 1969 – 21 באפריל 2018) היה שחקן ופעלולן אמריקאי. היה ידוע בעיקר בשל גובהו – 81 ס"מ בלבד, בשל גמדות ממחלת אכונדרופלזיה. טרויר החל את הקריירה ההוליוודית שלו ב-1994 בתור כפיל, ובשלהי שנות התשעים החל לגלם תפקידים קטנים בסרטים כמו "גברים בשחור" ו"פחד ותיעוב בלאס וגאס". הפריצה הגדולה שלו הייתה ב-1999 כשהחל לגלם את דמותו של מיני מי בסדרת סרטי "אוסטין פאוורס".

## חיים אישיים
טרויר נולד במישיגן וסיים את לימודיו התיכוניים בשנת 1987. ב־22 בפברואר 2004 התחתן עם הדוגמנית ג'נביב גלן אך הגיש בקשה לביטול הנישואים יום לאחר החתונה. ב־25 ביוני 2008 דלפה לאינטרנט קלטת לוהטת בכיכובו של טרויר וחברתו. טרויר סבל במהלך השנים מהתמכרויות שונות כמו התמכרות לקוקאין ואלכוהוליזם.

נפטר ב-21 באפריל 2018 בלוס אנג'לס, קליפורניה.

## פילמוגרפיה
### קולנוע
*1997: גברים בשחור
*1998: פחד ותיעוב בלאס וגאס
*1998: סופר ג'ו יאנג
*1999: אוסטין פאוורס: המרגל שתקע אותי
*2000: הגרינץ'
*2001: נער הבועה
*2001: הארי פוטר ואבן החכמים
*2002: אוסטין פאוורס - גולדממבר
*2008: לאב גורו
*2008: אמריקן קולג'
*2009: מופע הפלאים של דוקטור פרנסוס

### טלוויזיה
*1996: כוח המסכה (שחקן הגוף של פרבוס)
*2002: סברינה
*2003: בוסטון פאבליק
*2009: האח הגדול VIP
*2009: WWE RAW

## קישורים חיצוניים

* 

* 

## הערות שוליים

קטגוריה:שחקנים נמוכי קומה
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1969
קטגוריה:אמריקאים שנפטרו ב-2018